Koliba (Bratislava)

Koliba (historicky , , ) je miestna časť bratislavskej mestskej časti Nové Mesto. Názov Koliba je odvodený od niekdajšej krčmy Strohhütte (Slamená búda), ktorá sa neskôr ľudovo volala koliba, z ktorej sa vyvinul názov pre celú štvrť.

Nachádza sa na úpätí Malých Karpát. Na okraji Koliby, resp. v blízkosti Koliby, sa nachádza vrch Kamzík a televízna veža na Kamzíku.

Koliba je známa predovšetkým vďaka filmovým ateliérom, ktoré sa tu nachádzajú.

V roku 2005 bola zrekonštruovaná lanovka zo Železnej studienky na Kolibu, ktorá je určená pre peších turistov a cyklistov.

Referencie 

Nové Mesto (Bratislava)
Bratislavský lesný park